Hafizullah Amin
Store norske leksikon,Historie,Verdens historie og samtidshistorie,Asia,Afghanistans historie
Hafizullah Amin var en afghansk politiker som tilhørte kommunistpartiet. Han var Afghanistans president en kort periode i 1979.
Amin var en del av Khalq-fraksjonen i kommunistpartiet (Afghanistans folkedemokratiske parti). Han ble utenriksminister etter kuppet mot president Daud i 1978. Maktkampen innad i partiet førte imidlertid til at Amin etter hvert ble hovedmotstanderen til det nye statsoverhodet Nur Mohammad Taraki. Våren 1979 ble Amin statsminister, og i september samme år avsatte han Taraki i et kupp og overtok selv makten. Ved den sovjetiske invasjonen desember 1979 ble han imidlertid styrtet av Babrak Karmal og henrettet. Les mer i Store norske leksikon Afghanistans historie Afghanistans statsoverhoder